**ՀԻՄՆԱՎՈՐՈՒՄ**

«Հայաստանի Հանրապետության կառավարության 2017 թվականի հուլիսի 6-ի N 802-Ն որոշման մեջ լրացումներ կատարելու մասին» Կառավարության որոշման նախագծի

**1. Ընթացիկ իրավիճակը և իրավական ակտի ընդունման անհրաժեշտությունը**

Ներկայումս Հայաստանի Հանրապետությունում բացակայում են սպառվող թարմ կամ պաղեցրած ձկան պաշարների հաշվառման և գնահատման համար անհրաժեշտ իրավական գործիքակազմը, ինչի հետևանքով հնարավոր չի լինում հաշվառել և գնահատել հանրապետությունում **թարմ, պաղեցրած,** վերամշակված կամ պահածոյացվածձկան պաշարները, կանոնակարգել առանձին ձկնատեսակների իրացման և սպառման ընթացակարգերը:

**2. Առաջարկվող կարգավորման բնույթը**

Ներկայացված նախագծով առաջարկվում է Հայաստանի Հանրապետության կառավարության 2017 թվականի հուլիսի 6-ի «Առանձին ապրանքների, այդ թվում` օգտակար հանածոների և դրանց արտադրատեսակների արտադրության և շրջանառության ֆիզիկական ծավալների, իրացման փաստացի գների (այդ թվում` միջին) վերաբերյալ հաշվետվությունները հարկային մարմին ներկայացնելու կարգի և այդ ապրանքների ցանկերը սահմանելու մասին» N 802-Ն որոշմամբ սահմանված Հավելված **N 2-ի** ապրանքների ցանկում **ավելացնել նոր ապրանքատեսակներ` թարմ, պաղեցրած, վերամշակված կամ պահածոյացված ձուկ:**

**3. Նախագծի մշակման գործընթացում ներգրավված ինստիտուտները, անձինք և նրանց դիրքորոշումը**

Նախագիծը մշակվել է Շրջակա միջավայրի նախարարության կողմից:

**4. Ակնկալվող արդյունքը**

Ներկայացված նախագծով ակնկալվում է, որ Կառավարության որոշման ընդունումից հետո հնարավորություն կընձեռնվի հաշվառելու և գնահատելու հանրապետությունում սպառվող ձկան պաշարները, կանոնակարգել առանձին ձկնատեսակների իրացման և սպառման ընթացակարգերը, ինչպես նաև իրականացնել համապատասխան վերլուծություններ պարենային անվտանգության ապահովման գործընթացի շրջանակներում:

**ՏԵՂԵԿԱՆՔ**

«Հայաստանի Հանրապետության կառավարության 2017 թվականի հուլիսի 6-ի N 802-Ն որոշման մեջ լրացումներ կատարելու մասին» Կառավարության որոշման նախագծի

**ԸՆԴՈՒՆՄԱՆ ԱՌՆՉՈՒԹՅԱՄԲ ԸՆԴՈՒՆՎԵԼԻՔ ԱՅԼ ԻՐԱՎԱԿԱՆ ԱԿՏԵՐԻ, ԴՐԱՆՑՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ԱՆՀՐԱԺԵՇՏՈՒԹՅԱՆ ԲԱՑԱԿԱՅՈՒԹՅԱՆ ՄԱՍԻՆ**

|  |  |
| --- | --- |
| *1.* | *Այլ իրավական ակտերի ընդունման և այլ իրավական ակտերում փոփոխությունների և/կամ լրացումների անհրաժեշտությունը* |
| *2.* | *Միջազգային պայմանագրերով ստանձնած պարտավորությունների հետ համապատասխանությունը* |
|  | Օրենքի նախագծնդունմամբ Միջազգային պայմանագրերով ստանձնած պարտավորությունների փոփոխության անհրաժեշտություն չի առաջանում: |
| *3.* | *Այլ տեղեկություններ (եթե այդպիսիք առկա են)* |
|  | - |

**Տ Ե Ղ Ե Կ Ա Ն Ք**

«Հայաստանի Հանրապետության կառավարության 2017 թվականի հուլիսի 6-ի N 802-Ն որոշման մեջ լրացումներ կատարելու մասին» Կառավարության որոշման նախագծի

նախագծմանը և քննարկմանը հանրության մասնակցության մասին

|  |  |  |
| --- | --- | --- |
| Տեղեկանք հանրության մասնակցության մասին | | |
| 1 | Հանրությանը նախագծի վերաբերյալ իրազեկումը | Նախագիծը տեղադրվել է իրավական ակտերի նախագծերի հրապարակման միասնական www.e-draft.am կայքում |
| 2 | Հանրության մասնակցությունը նախագծմանը և/կամ քննարկումներին |  |
| 3 | Հանրության մասնակցության արդյունքները | - |